05/01/2021 | Administración LocalMunicipal
Santiago de Compostela
Persoal
Bases específicas da convocatoria para a provisión da praza/posto da dirección de área de benestar ambiental e servizos básicos comunitarios do Concello de Santiago de Compostela

Por Resolución da Concelleira-delegada de economía e facenda, persoal, contratación e modernización da administración local do 29 de decembro de 2020, apróbase a convocatoria para a provisión, polo sistema de libre designación, da praza/posto de director/a da Dirección de Área de Benestar Ambiental e Servizos Básicos Comunitarios do Concello de Santiago de Compostela, de conformidade coas seguintes bases: As presentes bases teñen por obxecto rexer a convocatoria para prover, polo sistema de libre designación, da praza/posto de director/a da Dirección de Area de Benestar Ambiental e Servizos Comunitarios, de acordo co establecido no artigo 13 do texto refundido da Lei do Estatuto básico do empregado público (Real decreto lexislativo 5/2015, do 30 de outubro) e nos artigos 33 e 34 da Lei 2/2015, do 29 de abril, do emprego público de Galicia, e de acordo co contemplado no artigo 130 da Lei 7/1985, do 2 de abril, reguladora das bases de réxime local, modificada pola Lei 27/2013, do 27 de decembro. O proceso axustarase aos principios de mérito, capacidade e pública concorrencia, e se baseará en criterios de idoneidade, competencia e experiencia profesional.2.1.- A praza/posto a prover está incluída no cadro de persoal aprobado polo Pleno municipal, e publicado no BOP da Coruña número 57, do 3 de abril de 2020.2.2.- O complemento de destino asignado á praza/posto é o correspondente ao nivel 30, e o seu sistema de provisión é como persoal directivo, por libre designación.2.3.- O complemento específico anual fixado para a praza/posto, referido ao ano 2016, é de 37.653,84 € brutos.2.4.- A praza/posto está suxeito á especial dedicación, nos termos do artigo 3.5.1. f) do Acordo regulador–Convenio colectivo do Concello de Santiago de Compostela (BOP da Coruña, do 3 de febreiro de 2010). Tamén estará suxeito ao réxime de incompatibilidades da Lei 53/1984, do 26 de decembro, e seranlle de aplicación as limitacións ao exercicio de actividades privadas establecidas no artigo 8 da Lei 5/2006, do 10 de abril, de regulación de conflitos de intereses dos membros do goberno e dos altos cargos da Administración xeral do Estado.2.5.- Serán funcións da persoa responsable da Dirección de Área as de xerencia, execución, dirección e coordinación dos servizos ao seu cargo, axustándose ás directrices xerais fixadas polos órganos de goberno do Concello de Santiago de Compostela, adoptando as decisións oportunas e dispoñendo para iso dunha marxe de autonomía dentro desas directrices. Ademais serán funcións propias do/a director/a de área, todas as previstas no artigo 59.2 do Regulamento Orgánico de Goberno e Administración (ROGA), publicado no Boletín Oficial da Provincia do 06/03/2012.3.1.- Ademais dos requisitos xerais previstos no artigo 56 do texto refundido da Lei do Estatuto básico do empregado público, será requisito indispensable para concorrer á convocatoria ser persoal funcionario de carreira do Estado, das Comunidades Autónomas, das Entidades Locais ou con habilitación de carácter nacional, en corpo ou escala clasificado no subgrupo A1.3.2.-A designación responderá aos criterios de idoneidade, competencia e experiencia profesional, entre os que se prestará especial atención aos seguintes méritos: - Ter formación en dereito - Ter ocupado postos de Xefatura de Servizo ou equivalentes en áreas de xestión relacionadas coas competencias municipais ou similares en materia de servizos básicos, así como no ámbito de Benestar Ambiental e da Sanidade. - Ter coñecemento da Administración local e experiencia laboral na mesma, particularmente en áreas de xestión de calidade da Administración local. - Acreditar competencias e habilidades directivas: dirección de persoas, desenvolvemento do traballo en equipo, xestión do cambio e liderado, traballo transversal e visión estratéxica local. As solicitudes dirixiranse á Alcaldía dentro do prazo dos quince días hábiles seguintes ao da publicación da convocatoria no Diario Oficial de Galicia. Xunto coas solicitudes, as persoas aspirantes achegarán o seu curriculum vitae, no que constarán os méritos alegados e xustificados documentalmente que as persoas interesadas desexen se teñan en conta. Concluído o prazo de presentación de solicitudes, a Concellaría de Economía e Facenda, Persoal, Contratación e Modernización da Administración Local procederá, de ser o caso e tras verificar o cumprimento dos requisitos esixidos nestas bases, a dar traslado do expediente á Alcaldía para que esta eleve informe-proposta á Xunta de Goberno Local para a designación do/a director/a de Área Benestar Ambiental e Servizos Comunitarios, ou para a declaración do posto como deserto, que deberá estar motivado con referencia ao cumprimento dos requisitos, a observancia do procedemento, á competencia para o nomeamento, e á valoración discrecional da experiencia profesional e demais méritos alegados. O prazo para a toma de posesión será de tres días hábiles se non implica cambio de residencia da persoa funcionaria, ou dun mes en caso contrario, a contar dende o seguinte ao da notificación á persoa interesada do acordo de nomeamento. En todo caso, o nomeamento publicarase no Boletín Oficial da Provincia. Contra a presente resolución, que pon fin á vía administrativa, as persoas interesadas poderán interpoñer recurso potestativo de reposición perante o órgano que a ditou, no prazo dun mes, contado a partir do día seguinte ao da súa publicación, de conformidade co establecido na Lei 39/2015, do 1 de outubro, do procedemento administrativo común das administracións públicas (BOE núm.236, do 2 de outubro), ou poderán impugnala directamente perante o Xulgado Contencioso-Administrativo competente no prazo de dous meses contados a partir da mesma data, segundo o establecido na Lei 29/1998, do 13 de xullo, reguladora da xurisdición contencioso-administrativa. O que se publica para xeral coñecemento. Santiago de Compostela, 30 de decembro de 2020 A Concelleira-delegada de economía e facenda, persoal, contratación e modernización da Administración Local. (P. D. Xunta de Goberno 24/06/2019) Asdo: Marta Abal Rodríguez